Ce spune Bolojan despre rolul lui Iohannis în formarea Coaliției. „Electoratul PNL care nu s-a regăsit e mai mare decât cel dur al PSD”
Liderul PNL Bihor, Ilie Bolojan, proaspăt reconfirmat în funcția de președinte al Consiliului Județean, a declarat, miercuri, la Digi24, că liberalii ar trebui să meargă cu un candidat propriu la alegerile prezidențiale din septembrie, în contextul informațiilor potrivit cărora Marcel Ciolacu le-a transmis marți liderilor liberali în ședința de coaliție că dacă PNL nu e de acord să îl susțină pe el drept candidat comun la alegerile prezidențiale, PSD ar urma să meargă cu tandemul Mircea Geoană – candidat la Cotroceni și Marcel Ciolacu – premier. Bolojan spune că există alegători PNL care nu s-au regăsit în coaliția formată între PNL și PSD „într-o pondere mult mai mare decât electoratul dur al PSD”. El de asemenea a afirmat, în legătură cu influența președintelui Klaus Iohannis în formarea Coaliției și asupra PNL-ului în ultimii ani, că „cei care au fost în conducerea partidului trebuie întrebați despre această chestiune”.